Kamu bisa jelasin ke aku soal Sekolah Menengah Tahfiz Al Quran dalam bahasa melayu?

Sekolah Menengah Tahfiz Al Quran atau nama ringkasnya SMTAQ (JAIM), merupakan sebuah Sekolah Menengah Agama yang terletak di Lot 1225, Kampung Chenderah, Jasin, Melaka.

Lokasi kampus sekolah yang dikelilingi oleh tanah-tanah pertanian yang subur menjadikan Sekolah Menengah Tahfiz Al-Quran sebagai sebuah tempat tenang dan damai. Persekitaran sebegini amat didambakan oleh para pelajar di sini, memandangkan proses menghafaz ayat-ayat suci AL-Quran memerlukan suasana yang tenang dan damai, dalam usaha para pelajar menghafaz dan menghayati setiap firman di dalam kalam Ilahi. Sehingga tahun 2015, sekolah ini memiliki seramai 219 orang pelajar dengan tenaga pengajar seramai 48 orang. Sekolah ini telah dikemudi oleh Ustaz Haji Ismail Bin Yaacob yang telah diamanahkan untuk mentadbir dan menguruskan sekolah ini semenjak tahun 2005.

Sekolah ini merupakan satu-satunya Sekolah Agama Bantuan Kerajaan (SABK) beraliran tahfiz di negeri Melaka. Para pelajar di sini diwajibkan menghafaz Al-Quran mengikut sukatan yang telah ditetapkan dan wajib untuk mengikuti sukatan pelajaran kebangsaan yang ditetapkan oleh Kementerian Pendidikan Malaysia (KPM).